Program ECO-INNOVATION

Program ECO-INNOVATION (ekoinovácie) patrí v programovacom období 2007-2013 pod program CIP (Rámcový program pre konkurencieschopnosť a inováciu) a riadi sa Akčným plánom pre Eco-inovácie – Eco-Innovation Action Plan.

V programovacom období 2014-2020 bude program financovaný z grantového programu Horizon.

Podmienky a priority programu pre obdobie 2007 – 2013.

Kto môže podať žiadosť:

- jeden alebo viacero subjektov s právnou subjektivitou

- sídlo na území EÚ a vybraných štátov Európy

Tri hlavné aspekty programu:

- environmentálne prínosy

- ekonomické prínosy

- príspevok projektu k inováciám

Ciele programu:

- podpora prijatia (v zmysle aplikácie do praxe) nových a integrovaných prístupov k eko-inováciám v oblastiach ako environmentálne prijateľné výrobky, procesy a služby

- podpora prijatia environmentálnych riešení zväčšením trhu a odstránením prekážok na trhu. Pod pojem riešenia spadajú výrobky s vysokou pridanou hodnotou, procesy, technológie a služby

- zvýšiť inovačnú kapacitu malých a stredných podnikov

Špecifické ciele výzvy:

1. recyklácia materiálov –

- Zlepšenie kvality recyklovaných materiálov prostredníctvom lepšieho triedenia odpadu a procesu nakladania s ním, zlepšenie recyklácie stavebného odpadu a odpadu z demolácií, komerčného/priemyselného odpadu, potenciálne recyklovateľného odpadu alebo recyklovateľného odpadu z elektrických a elektronických zariadení a starých automobilov

- Inovatívne výrobky s použitím recyklovaných materiálov alebo umožňujúcich materiálové zhodnotenie, ktoré sú v súlade s medzinárodnými normami, nárokmi na dizajn, vysokú kvalitu a spotrebiteľský dopyt.

- inovácie v oblasti obchodu zamerané na posilnenie konkurencieschopnosti v oblasti recyklácie, napríklad nové trhy pre recyklované výrobky, dodávateľské siete alebo harmonizácia procesov výroby tovarov, ich opätovného použitia a procesu recyklácie.

- eco-inovatívne projekty by mali preukázať, že navrhované riešenie je efektívne a prináša pridanú hodnotu. Projekty s vysokou pridanou hodnotou – v zmysle vysokej hodnoty výsledných zdrojov oproti prírodným materiálom alebo vedľajšie produkty, ktoré nahradia nákladné a na zdroje náročné výrobky – budú mať prioritu pred projektmi, kde navrhované riešenie recyklácie prináša len nízku pridanú hodnotu.

2. udržateľné stavebné výrobky

Stavebné výroby a súvisiace procesy, ktoré znižujú materiálovú spotrebu (v zmysle náročnosti vstupov), vrátane produkcie uhlíka a vedľajších odpadov. Táto priorita zahŕňa používanie environmentálne priaznivých materiálov, prírodných materiálov, zvýšenie používania recyklovaných materiálov a opätovné použitie materiálov zo stavebného odpadu, zníženie náročnosti na surovinové zdroje, inovatívnu výrobu a proces výstavby, ktoré znižujú environmentálny dopad stavby.

3. sektor jedla a nápojov (potravinárstva)

Čistejšie a inovatívne výrobky, vrátane spôsobu balenia a využívania obalových materiálov, postupy a služby vedúce k efektívnejšiemu využívaniu zdrojov. Plnohodnotné využívanie surovinových zdrojov v potravinárskom priemysle, ktoré zvyšujú efektívnosť a výťažnosť zdrojov, znižujú množstvo biologicky rozložiteľných odpadov a podporujú prechod ku ekonomike založenej na využívaní prírodných zdrojov.

- čistejšie a inovatívne výrobky, postupy a služby v rámci výrobného procesu zamerané na zníženie množstva odpadu, zvýšenie využívania vody a zvýšenie kvality vody, zníženie produkcie emisií skleníkových plynov a/alebo zvýšenie možností recyklácie a obnovy materiálov.

- inovatívne čistejšie výrobky, procesy a služby zamerané na zníženie environmentálnych dopadov spotreby v potravinárstve, ako napríklad logistické služby, distribúcia a nákupné rozhodnutia.

4. voda

- podpora výrobných postupov, výrobkov a technológií s efektívnym využívaním vody, predovšetkým postupov bez potreby využívania vody

- inovatívne systémy opätovného využívania vody a recyklácie vody v residenčných, mestských, priemyselných a poľnohospodárskych oblastiach

- nakladanie s vodou a znečistenou vodou (kanalizácie), vrátane postupov, ktoré ponúkajú vyššiu účinnosť čistenia vody, znižujú potrebu využívania chemikálií pri čistení odpadových vôd

- efektívne systémy rozvodu vody, ktoré znižujú nároky na využívanie chemikálií a iných zdrojov pri distribúcii vody, systémy merania a aplikácie chemických látok do vody, nové materiály na výrobu vodovodných rúr, púmp, nástroje na detekciu priesakov a opráv rozvodov vody a pod.

5. „ozeleňovanie“ podnikania

- návrh, implementácia a trhové uplatnenie inovatívnych produktov a služieb, ktoré by znížili environmentálne dopady a znížili spotrebu zdrojov (materiálovú náročnosť). Projekty by mali byť v súlade s Integrovanou politikou pre výrobky (Integrated Product Policy), politikou „životného cyklu“ výrobkov a Akčným plánom udržateľnej spotreby a výroby a udržateľnej priemyselnej politiky. Projekty by sa mohli vzťahov na implementáciu nových výrobkov s akreditovanou alebo certifikovanou značkou.

- nahrádzanie materiálov inovatívnymi zdrojmi, ktoré znižujú environmentálne dopady a zvyšujú efektívnosť využívania zdrojov (napríklad projekty založené na využívaní bio materiálov), ako aj nahradenie vzácnych materiálov (v zmysle, že ich nie je veľa) a zvýšenie využívania druhotných surovín. Materiálové nahradenie môže byť uplatnené na úrovni konečného výrobku alebo v procese výroby.

- ozeleňovanie výrobných procesov a uplatnenie čistej výroby podporujúcej environmentálne priaznivé a inovatívne postupy s vysokou možnosťou širokého uplatnenia. Spadá sem napríklad využívanie vedľajších produktov alebo pôvodne odpadov ako nové surovinové zdroje s cieľom znížiť dopady priemyselnej činnosti na životné prostredie

- postupná inovácia prostredníctvom uplatnenia nových postupov pri opravách a opätovnom využívaní výrobkov

Výška dotácie:

- 50% oprávnených nákladov

Viac informácií:

<http://ec.europa.eu/environment/eco-innovation/apply-funds/call-proposal/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: